ஜாக்டோ - ஜியோ அமைப்பு சார்பில் வாதிட்ட வழக்கறிஞர் என்.ஜி.ஆர்.பிரசாத், ''7 வது ஊதியக் குழு குறித்து குழு அமைக்கப்பட்டு ஓராண்டியாகியும் அவற்றின் பரிந்துரைகள் அமல்படுத்தப்படவில்லை. இந்நிலையில் ஊழியர்களுக்கு இடைக்கால நிவாரணம் வழங்க வேண்டும்'' என்று தெரிவித்தார்.இதற்குப் பதிலளித்த அரசு தலைமை வழக்கறிஞர், ''இடைக்கால நிவாரணம் குறித்து இப்போது எதுவும் சொல்ல முடியாது. குழுவின் பரிந்துரைகளைப் பொறுத்தே நிவாரணம் அமையும்.ஜாக்டோ- ஜியோவின் அனைத்து கோரிக்கைகளையும் அரசு பரிசீலித்து வருகிறது'' என்றார்.இரு தரப்பு வாதங்களையும் கேட்ட நீதிபதிகள், ''7-வது ஊதியக் குழு குறித்த அறிக்கை பரிந்துரைக்கப்பட்ட பிறகு, அதை அமல்படுத்த எவ்வளவு நாட்கள் ஆகும்? பழைய ஓய்வூதிய அமல்படுத்த எவ்வளவு நாட்கள் ஆகும்? இதற்கு நீண்ட காலம் ஆகும் என்றால் இடைக்கால நிவாரணம் வழங்கப்பட வேண்டும். இக்கேள்விகளுக்கு மதியம் 2.30 மணிக்குள் பதிலளிக்க வேண்டும்'' என்று தமிழக அரசுக்கு உத்தரவிட்டுள்ளனர்.